**Условия и ред**

**определени от Надзорния съвет на НЗОК и от Управителния съвет на Българския зъболекарски съюз на основание на § 1, ал.2 от преходните и заключителни разпоредби на** **Закона за бюджета на НЗОК за 2023 г.,**

**за използване на оставащите към 31 декември 2023 г. средства от предвидените за здравноосигурителни плащания за дентални дейности по чл. 1, ал. 2, ред 1.1.3.4. от Закона за бюджета на НЗОК за 2023 г., за плащания за дентални дейности по същия ред**

**№РД-НС-01-6/18.12.2023 г.**

**І. Предмет и срок**

1. Определяне на условия и ред за използване на оставащите към 31 декември 2023 г. средства от предвидените здравноосигурителни плащания за дентални дейности по чл. 1, ал. 2 ред 1.1.3.4. от Закона за бюджета на НЗОК за 2023 г., за извършване от РЗОК на авансово заплащане на изпълнителите на дентална помощ по сключените договори с НЗОК за извършена дейност през м. декември 2023 г.

2. Предвидените здравноосигурителни плащания за дентални дейности по чл. 1, ал. 2, ред 1.1.3.4. от Закона за бюджета на НЗОК за 2023 г., са в размер на 237 286 хил. лв.

3. Условията и реда се прилагат по отношение на формирани към 31 декември 2023 г. оставащи средства от предвидените за здравноосигурителни плащания за дентална помощ.

**ІІ. Ред за определяне на национално ниво на оставащи средства от предвидените за здравноосигурителни плащания за дентални дейности по чл. 1, ал. 2, ред 1.1.3.4. от Закона за бюджета на НЗОК за 2023 г. за извършване на авансово заплащане на изпълнителите на дентална помощ**

1. Определянето на размера на оставащите средства за извършване на авансовото заплащане по раздел І се извършва след установяване на национално ниво на очакваното изпълнение по бюджета на НЗОК за 2023 г. на средствата по раздел I. т. 2., при отчитане на:

1.1. касовото изпълнение към 30.11.2023 г.;

1.2. средствата за дейности от предходни периоди, отложени за плащане през м. декември 2023 г.;

1.3. заявените от РЗОК средства за заплащане през м. декември 2023 г. за потвърдените в месечните известия дейности на изпълнителите на дентална помощ за м. ноември 2023 г. и суми по методиките за финансиране осигуряване на медицински персонал в лечебни заведения, които извършват медицински дейности в отдалечени, труднодостъпни райони или единствени изпълняват съответната дейност в общината, съгласно чл. 123 от НРД за денталните дейности за 2023 – 2025 г.

1.4. необходимите средства за заплащане през м. декември 2023 г. по влезли в сила съдебни решения срещу НЗОК във връзка с незаплатена дентална помощ за стари периоди.

2. Размерът на средствата за извършване на авансово заплащане по раздел І се определя като разлика между средствата по раздел І, т. 2 и очакваното изпълнение, определено по т. 1.

3. Размерите на средствата на всяка РЗОК за извършване на авансово заплащане по раздел І се определят както следва: определеният размер на средства по т. 2 се разпределя на РЗОК на база относителния дял на всяка РЗОК в размера на заявените от РЗОК средства по т. 1.3 за изпълнители на дентална помощ, с действащ договор през м.декември 2023 г.

**IІI. Ред и условия за извършване от РЗОК на авансово заплащане на дейността за м.декември 2023 г. на изпълнителите на дентална помощ, сключили договор с РЗОК**

1. РЗОК уведомяват всички изпълнители на дентална помощ, с действащ договор с НЗОК през м.декември 2023 г., за извършване на авансово заплащане по сключените договори с НЗОК за извършена дейност през м. декември 2023 г.

2. В изпълнение на настоящите Условия и ред и съгласно указаните срокове от Министерство на финансите за иницииране на бюджетни платежни нареждания през месец декември 2023 г. от второстепенните разпоредители с бюджет, РЗОК поканва по график изпълнителите на дентална помощ за сключване на допълнителни споразумения за авансови плащания по настоящите Условия и ред.

3. РЗОК формира дял на всеки изпълнител на дентална помощ, с действащ договор през м.декември 2023 г., на база на стойностите на потвърдените за заплащане през м. декември 2023 г. финансово-отчетни документи за дейност м. ноември 2023 г.

4. Утвърдените на РЗОК средства по раздел ІІ., т. 3 се разпределят по изпълнителите на дентална помощ на база на формираните дялове по т. 3.

5. РЗОК сключва с изпълнителите на дентална помощ допълнителни споразумения за авансово заплащане на определените им по т. 4 суми.

6. Когато изпълнител на дентална помощ не сключи допълнително споразумение за авансовото заплащане по гореуказания ред, определената за него сума по т. 4 се разпределя от директора на РЗОК по допълнителните споразумения на изпълнителите на дентална помощ с най-високи суми по потвърдени в месечните известия дейности за м. ноември 2023 г.

**IV. Ред за договаряне и извършване на авансово заплащане за дейност м. декември 2023 г. на изпълнителите на дентална помощ**

1. При сключване на допълнителното споразумение по раздел ІІІ., т. 2. изпълнителят на дентална помощ изготвя фактура на хартиен носител или в електронен формат (подписана с КЕП и предоставена чрез системата за сигурно електронно връчване (ССЕВ)). Като основание за плащане по фактурата се посочва „авансово плащане за дейност декември 2023 г. по договор № ….“ за определената в допълнителното споразумение за заплащане авансова стойност по раздел ІІІ., т. 4.

2. Авансовите плащания по настоящите ред и условия се извършват в указаните срокове от Министерство на финансите за иницииране на бюджетни платежни нареждания през месец декември 2023 г. от второстепенните разпоредители с бюджет на НЗОК.

3. През месец януари 2024 г., след завършване на процеса по отчитане и обработка в информационните системи на извършената през месец декември дентална помощ, в информационните системи ще се генерират месечни известия, по утвърдения с НРД за денталните дейности за 2023 – 2025 г. ред за подаване от договорните партньори на електронни фактури в XML формат.

4. През месец януари 2024 г. изпълнителите на дентална помощ издават кредитни известия към фактурите по т. 1 на хартиен носител или в електронен формат (подписана с КЕП и предоставена чрез системата за сигурно електронно връчване (ССЕВ)).

5. При извършване на заплащането за дейността за м. декември 2023 г. (през януари 2024 г.) по реда на индивидуалните договори, РЗОК приспада стойността по кредитното известие по т. 4 от стойността на финансово-отчетните документи по т. 3.

6. В случаите, когато стойността на фактурата по т. 1 е по-голяма от стойността на финансово-отчетните документи по т. 3, стойността по кредитното известие по т. 4 е до стойността на финансово-отчетните документи по т. 3. За оставащата стойност по фактурата по т. 1 се издават кредитни известия през следващите месеци и РЗОК приспада разликата от следващите плащания по договора.

7. Когато договорът с изпълнител на дентална помощ бъде прекратен преди прилагането на т. 6 за цялата стойност на фактурата по т. 1, изпълнителят се задължава да възстанови на РЗОК разликата. Възстановяването се извършва по банков път, по банковата сметка на РЗОК, в срок до края на месеца следващ месеца на прекратяване на договора.

Настоящите условия и ред да се сведат до знанието на директорите на РЗОК и изпълнителите на дентална помощ.

Неразделна част към настоящото са типови допълнителни споразумения към индивидуалните договори на изпълнителите на дентална помощ.

**ЗА НЗОК: ЗА БЗС:**

**ДОЦ. МИХАИЛ ОКОЛИЙСКИ Д-Р НИКОЛАЙ ШАРКОВ**

**ПРЕДСЕДАТЕЛ НА ПРЕДСЕДАТЕЛ НА**

**НАДЗОРНИЯ СЪВЕТ НА НЗОК УПРАВИТЕЛНИЯ СЪВЕТ НА БЗС**